Obama soek opening met Iran – praag.co.za
"My nasionale sekuriteitspan kyk tans weer na die bestaande Iranbeleid, om te sien waar daar gebiede is waaroor ons konstruktiewe dialoog kan voer, waaroor ons direk met hulle kan gesels," het Obama Maandag tydens 'n perskonferensie gesê. "My verwagting is dat ons sal kyk na openinge in die komende maande wat geskep kan word waar ons kan begin om van aangesig tot aangesig by 'n tafel te sit."
In sy eerste spitstydperskonferensie as president, het Obama sy verkiesingsveldtog belofte herhaal om drie dekades van onmin met Iran in oënskou te neem, maar geen voorbeelde gegee van moontlike vennootskappe nie.
"Nou is die tyd aan Iran te suggereer dat hulle anders moet optree en ook om te erken, dat terwyl hulle regte het as lid van die internasionale gemeenskap, verantwoordelikhede saam met die regte kom."
Oor Afghanistan het Obama gesê dat hy die oorlogstrategie heroorweeg, aangesien dit misluk het om terroriste en insurgente uit te roei. Hy het gepraat in die rigting van 'n nuwe fokus, wat meer waarde heg aan die stryd teen terrorisme as die versterking van 'n brose Amerikaansondersteunde demokratiese regering.
"Ek gaan nie toelaat dat Al-Kaïda of Osama bin Laden voortgaan om ongestoord aanvalle te beplan op die Amerikaanse grondgebied nie," het Obama gesê.
Die mees belowende areas vir samewerking is waarskynlik Afghanistan en Irak, beide bure van Iran, waar Amerika tans in 'n oorlog gewikkel is. Veral in Afghanistan, Iran het 'n sterk belang daarin om insurgensiegeweld en die dwelmhandel wat dreig om oor die grens te stroom, stop te sit.
циклевка паркета без выноса мебелиФильчаков Александр Васильевич
Skrywer Dan RoodtGepubliseer op 10 Februarie 2009 Kategorieë Internasionale nuusSleutelwoord Obama soek opening met Iran, Select Category, Select Section
Vorige Vorige artikel: VSA vrees sterker Taliban
Volgende Volgende artikel: Olieprys verhandel onder $40 per vat